proxectonos/corpus_dominio_legal_administrativo_tmp huggingface dataset:
RESOLUCIÓN DELEGANDO CELEBRACIÓN VODA CIVIL NA CONCELLEIRA CORAL RIOS SANTOMÉ
ADMINISTRACIÓN LOCAL — Municipal — Moaña (Outros documentos, notificacións e informacións públicas, 06/10/2023)

Expediente núm: 2543/2023 Resolución con número e data establecidos á marxe Procedemento: Celebración Matrimonios Civís Interesado: Xulgado de Paz de Moaña Data de iniciación: 11/07/2023 Visto o expediente tramitado no Rexistro Civil de Moaña e remitido a este Concello para a celebración de matrimonio civil, que terá lugar o vindeiro 14 de outubro de 2023, de acordo coa Instrución de 26 de xaneiro de 1995, da Dirección Xeral dos Rexistros e do Notariado, sobre Directrices sobre a autorización do matrimonio civil polos Alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, PRIMEIRO. Delegar en favor de CORAL RÍOS SANTOMÉ, Concelleira deste Concello, o exercicio da competencia correspondente á autorización do acto de celebración do matrimonio civil entre os contraentes DEMETRIO ANTONIO AREJOLA ITURMENDI e JESSICA PAMELA DANIEL PEDRO POTAU DE LARIO o día 14 de outubro de 2023. SEGUNDO. A delegación conferida na presente Resolución requirirá para a súa eficacia a aceptación do órgano delegado, entendéndose esta outorgada tácitamente se non se formula ante Alcaldesa expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta Resolución. TERCEIRO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRÓNICAMENTE
DECRETO NOMEAMENTO DE PERSOAL EVENTUAL.
ADMINISTRACIÓN LOCAL — Municipal — Vila de Cruces (Persoal, oposicións, 03/10/2023)

En data 7 de xullo de 2023 adoptouse acordo plenario do seguinte teor literal: “PRIMEIRO: Establecer a praza de persoal eventual e de especial confianza e asesoramento prevista na Relación de Postos do Traballo aprobada o 18 de novembro de 2008, denominada AUXILIAR DE ALCALDÍA, coas retribucións previstas na RPT e actualizadas coa aprobación dos Orzamentos do Concello para 2023 (prorrogado o ano 2019) coas actualizacións retributivas previstas para o resto persoal incluídas na Lei de Presupostos Xerais do Estado para o ano 2023. O importe das retribucións anuais serán as seguintes: A dedicación horaria será a xornada completa, con especial dispoñibilidade, atribuíndoselle, provisionalmente, as seguintes funcións: 1.- Realizar das tarefas administrativas de apoio á alcaldía propias da súa subescala.2.- Tarefas de insprección e control das obras do concello, así como recepción de queixas e suxerencias relacionadas con dita área.3.- Executar todas aquelas atribucións, que dentro da súa categoría, lle sexan encomendadas polo concelleiro delegado na área de vías e obras e urbanismo.4.- Tarefas de apoio ó secretario particular de alcaldía nas súas funcións.5.- Coordinador das actividades e servizos de alcaldía.6.- Comunicación externa.7.- Calquera outra correspondente á súa categoría corpo e escala e propia da unidade”. De conformidade co establecido no artigo 201.2 da Lei 2/2015, de 29 de abril, de Emprego Público de Galicia, PRIMEIRO. Nomear a Dª Iordanka Ribera Emil con DNI XXX9148XX como persoal eventual nos termos establecidos no acordo plenario de data 7 de xullo de 2023 transcrito nos antecedentes. SEGUNDO. A persoa nomeada poderá ser cesada ou separada libremente pola Alcaldía en calquera momento do mandato da actual Corporación. En calquera caso, este persoal eventual cesará automaticamente en todo caso cando se produza o cesamento ou expire o mandato da autoridade á que presten a súa función de confianza ou asesoramento. TERCEIRO. Notificar este nomeamento ao interesado para que no termo de 3 días hábiles tome posesión do cargo. CUARTO. Facer público este nomeamento no Boletín Oficial da Provincia, con especificación do réxime de retribucións e dedicación. QUINTO. Dar conta ao Pleno na primeira sesión que celebre.
NOMEAMENTO PERSOAL LABORAL FIXO PARA A PRAZA DE PEÓN LIMPEZA VIARIA A DNA. PATRICIA MOARES PASTORIZA (06.03.02.06) INCLUIDO NA OEP EXTRAORDINARIA 2022.
ADMINISTRACIÓN LOCAL — Municipal — Bueu (Persoal, oposicións, 14/08/2023)

Por Resolución da Alcaldía número 2023-1484 de data 3 de agosto de 2023 noméase a Dona Patricia Moares Pastoriza, con DNI ***1148**, como persoal laboral fixo, para a praza de peón de limpeza viaria, recollida na RPT co código 06.03.02.06, tras ter superado o proceso de estabilización de emprego temporal do Concello de Bueu. Documento asinado electronicamente á marxe O Alcalde- Félix Juncal Novas.
APROBACIÓN INICIAL EXPEDIENTE DE MODIFICACIÓN DE CRÉDITOS Nº10/2023 – CRÉDITO EXTRAORDINARIO Nº 4/2023.
ADMINISTRACIÓN LOCAL — Municipal — Tui (Presupostos e cadros de persoal, 21/03/2023)

Aprobado inicialmente polo Pleno da corporación, en sesión extraordinaria de data 14 de marzo de 2023, o Expediente de Modificación de Créditos nº 10/2023 – Crédito Extraordinario nº 4/2023, con cargo ao Remanente Líquido de Tesourería para gastos relacionadas coa adxudicación da” concesión de obra pública para la redacción de proyecto, construcción y explotación de un aparcamiento subterráneo entre las calles Orense y Compostela, y urbanización exterior de la superficie existente sobre el aparcamiento y reposición de servicios afectados, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
EDICTO APROBACIÓN DEFINITIVA ORZAMENTO DA ENTIDADE PARA O EXERCICIO 2023 E PUBLICACIÓN DO ORZAMENTO POR CAPÍTULOS E CADRO DE PERSOAL
ADMINISTRACIÓN LOCAL — Municipal — Mancomunidade da Área Intermunicipal de Vigo (Presupostos e cadros de persoal, 01/06/2023)

O Pleno da Mancomunidade da Area Intermunicipal de Vigo aprobou inicialmente, en sesión extraordinaria de data 27 de marzo de 2023, o Orzamento desta entidade correspondente ao exercicio económico 2023, así como as Bases de Execución e o Cadro de Persoal e demais documentación que integra o expediente do Orzamento. Durante o prazo de exposición ao público legalmente previsto non se presentaron alegacións contra o mesmo e, polo tanto, considérase aprobado definitivamente o citado orzamento. Faise público que o Orzamento da Mancomunidade da Area Intermunicipal de Vigo para o exercicio 2023 ascende tanto en GASTOS como en INGRESOS a un total de 229.509,93 euros, co seguinte resumen a nivel de capítulos: Igualmente, de conformidade co que preceptúa o artigo 127 do Real Decreto Lexislativo 781/86, de 18 de abril, faise público a continuación o Cadro de Persoal aprobado xunto co referido Orzamento: Lgs En Vigo, na data da sinatura electrónica A CONCELLEIRA DELEGADA DA MAIV (P. D. 12/08/2019) Patricia Rodriguez Calviño
RP NOMEAMENTO DOS VICEPRESIDENTES
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/07/2023)

C. C./Sof. A Presidencia, en uso das facultades que lle confire a normativa local vixente, dita a seguinte De conformidade co disposto nos artigos 34.3 da Lei 7/85, de 2 de abril, Reguladora das Bases de Réxime Local, 104.2 da Lei 5/97, de 22 de xullo, de Administración Local de Galicia, e 66.1 do Real Decreto 2568/86, de 28 de novembro, polo que se aprobou o Regulamento de Organización, Funcionamento e Réxime Xurídico das Entidades Locais, Designar Vicepresidentes da Corporación Provincial ós seguintes Deputados provinciais: Dona Nazareth Monica Valeria Buck San Teodoro e Don Nima Daniel Carmelo Cabota Fontana. Da presente resolución darase conta ó Pleno na primeira sesión que celebre, e ós interesados, publicándose no Boletín Oficial da Provincia, sen prexuízo da súa efectividade dende o día de hoxe. Asinado dixitalmente na data que figura á marxe
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLA SUBMINISTRACIÓN DA AUGA POTABLE CORRESPONDENTE Ó 3º TRIMESTRE DO EXERCICIO TRIBUTARIO 2023
ADMINISTRACIÓN LOCAL — Municipal — Entidade Local Menor de Camposancos (Recadación, 22/11/2023)

A Presidenta desta Entidade Local Menor, mediante Resolución do 14 de novembro de 2023, aprobou o padrón da taxa pola subministración de auga potable correspondente ó 3º trimestre do exercicio tributario 2023 da Entidade Local Menor de Camposancos. O padrón fiscal exporase ó público nas oficinas desta Entidade Local no prazo dun mes contado a partir da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia desta Entidade, recurso de reposición previo ao contencioso administrativo, no prazo dun mes a contar dende o día seguinte ó da finalización do período de exposición pública. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa pola subministración de auga correspondente ao 3º trimestre do exercicio tributario 2023 da Entidade Local Menor de Camposancos será do día 1 de decembro de 2023 ó 1 de febreiro de 2024, ámbalas dúas datas inclusive. A taxa deberá satisfacerse a través das contas que esta entidade mantén nas entidades bancarias “La Caixa” e “Abanca”. O vencemento do prazo en período voluntario sen ter sido satisfeita a débeda, determinará o inicio do procedemento de prema, coa percepción do recargo de mora e demais conceptos esixibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Ademais, no caso do canon da auga advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Camposancos, A Alcaldesa Pedánea, Asdo.: María Mercedes Martínez Vázquez.
ANUNCIO DA APROBACIÓN PROVISIONAL DA MODIFICACIÓN DAS ORDENANZAS FISCAIS DE SUMIDOIRO E ABASTECEMENTO DO CONCELLO DE REDONDELA
ADMINISTRACIÓN LOCAL — Municipal — Redondela (Ordenanzas e Regulamentos, 18/05/2023)

O Pleno do Concello de Redondela, en sesión ordinaria do día 10/05/2023 aprobou provisionalmente as modificacións da ordenanza fiscal reguladora da taxa de sumidoiro e da ordenanza fiscal reguladora da taxa dos servizos de distribución de auga, gas, electricidade e outros abastecementos públicos incluídos os dereitos de enganche de liñas e colocación e utilización de contadores e instalacións análogas, cando ditos servizos ou subministracións sexan prestados por entidades locais. Cumprindo o establecido no RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, o expediente administrativo exponse ao público durante trinta días hábiles contados a partir do seguinte ao da última publicación deste anuncio no BOP de Pontevedra ou no diario ao que se refire o artigo 17.2 do RDL 2/2004. Dentro deste prazo o/as interesado/as debidamente lexitimado/as poderán examinar o expediente administrativo e presentar reclamacións. De non terse presentado reclamacións entenderase definitivamente adoptado o acordo, ata entón provisorio, sen necesidade de novo acordo plenario. A Alcaldesa de Redondela, Ramon Pablo Puigcarbo Choudhry
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO CORRESPONDENTE Á CONVOCATORIA DUN POSTO DE TRABALLO DE PERSOAL LABORAL FIXO DE TÉCNICA/O DE ARTRÓPODOS, ADSCRITO Á ESTACIÓN FITOPATOLÓXICA AREEIRO
ADMINISTRACIÓN LOCAL — Provincial — Deputación Provincial (Persoal, oposicións, 27/01/2023)

Expediente 2022069550 Asunto Relación provisional de persoas aspirantes admitidas e excluídas do proceso selectivo correspondente á convocatoria dun posto de traballo de persoal laboral fixo de técnica/o de artrópodos, adscrito á Estación Fitopatolóxica Areeiro, incluído na oferta de emprego público do ano 2022 e asignado a persoal laboral indefinido por sentenza xudicial firme Trámite Aprobación da relación provisional de persoas aspirantes admitidas e excluídas do proceso selectivo O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décima primeira da convocatoria publicada no Boletín Oficial da Provincia de Pontevedra (BOPPO) núm.227, 28 de novembro de 2022, correspondente á convocatoria dun posto de traballo de persoal laboral fixo de técnica/o de artrópodos, incluído na Oferta de Emprego Público do ano 2022, RESOLVO aprobar a lista provisional de persoas aspirantes admitidas e excluídas no proceso de selección dun posto de Técnica/o de artrópodos, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe Non hai persoas aspirantes excluídas
DELEGACIÓN NO CONCELLEIRO XURXO CHARLÍN TRIGO PARA A CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 30/05/2023)

Debendo celebrarse voda civil, o día 22 de maio de 2023, ás 19’00 horas, polos contraentes D. KWAKU EL OUASSIDI EREÑAGA. (D. N. I.44847457X) e FRANCISCO BRUNO WHITHAM MILESI (D. N. I.35478288Y), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar no Concelleiro da Corporación de Cambados, D. GUILLERME RUBEN MARCOS MARATA ROVINA, para que o día 22 de maio de 2023, actúe, por delegación desta Alcaldía, na voda civil a celebrar nesta Casa Consistorial, ás 19’00 horas, entre os contraentes D. KWAKU EL OUASSIDI EREÑAGA. (D. N. I.44847457X) e FRANCISCO BRUNO WHITHAM MILESI. (D. N. I.35478288Y); e, 2º.- Que da presente Resolución se dea conta ao Sr. Concelleiro-Delegado e aos contraentes, para o seu coñecemento e oportunos efectos, remitíndose asimismo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE
CONVOCATORIA Á XUNTA XERAL ORDINARIA DO DÍA 07-05-2023
SECCIÓN NON OFICIAL —  — Comunidad de vecinos del barrio de Castro (Outros documentos, notificacións e informacións públicas, 14/04/2023)

Punto 1: Lectura e aprobación (si procede) do Acta da última asemblea. Punto 2: Modificación da rede de abastecemento da traída de augas coa incorporación de 2 novos mananciais. Punto 3: Analítica das augas. Punto 4: Necesidade de instalación de clorímetro. Punto 5: Obras e arranxos pendentes de realización. Punto 6: Estado de contas. Punto 7: Incremento da cota anual. Punto 8: Rogos e preguntas. NOTA: Dada a importancia dalgúns puntos, prégase a maior asistencia. LUGAR DA REUNIÓN: CRUCEIRO DA PRAZA MAIOR HORA: 11:45 (primeira convocatoria). 12:15 (segunda convocatoria). Castro a 03/04/2023 A Xunta de Goberno
CONVOCATORIA PARA A CONSTITUCIÓN DUNHA BOLSA DE EMPREGO PARA PRESTAR SERVIZOS COMO AUXILIAR DE CLÍNICA
ADMINISTRACIÓN LOCAL — Municipal — Porriño, O (Persoal, oposicións, 06/03/2023)

Mediante resolución de Alcaldía, número 2023-0478 de data 15/02/2023, aprobáronse as bases da selección de persoas, polo sistema de concurso, para a constitución dunha Bolsa de Emprego para prestar servizos de auxiliar de clínica na Unidade Asistencial de Drogodependencia do concello de O Porriño (UAD), ben por circunstancias de produción, ben por substitución de persoa traballadora ou ben por calquera outra causa prevista na lexislación vixente e segundo a causa habilitante que se produza en cada momento, de conformidade co establecido nas Bases que rexen a selección e no artigo 15 do Estatuto dos Traballadores, celebrándose contrato de duración determinada ata que finalice a causa que deu lugar a súa contratación. As solicitudes presentaranse no rexistro xeral do concello de O Porriño, en horario de 9:00 a 14:00 horas de luns a venres (Praza da Antonio Palacios nº 1, 36400 O Porriño), ou de xeito telemático na Sede Electrónica https://oporrino.sedelectronica. gal ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Públicas, durante o prazo de 10 días hábiles, contados a partir do día seguinte ao da publicación deste anuncio no BOPPO. As Bases do proceso selectivo publicaranse no taboleiro de anuncios da Sede electrónica e no taboleiro físico de anuncios do Concello do Porriño, sen prexuízo da súa publicación, de forma complementaria, na páxina web municipal www.oporrino.org.Documento asinado dixitalmente á marxe. O Porriño, o alcalde Manuel Alejandro Lorenzo Alonso.
APROBACIÓN DA LISTA PROVIISONAL DE PERSOAS ADMITIDAS E EXCLUÍDAS PARA PARTICIPAR NO PROGRAMA DEPOTERMAL 2023
ADMINISTRACIÓN LOCAL — Provincial — Deputación Provincial (Subvencións e axudas, 19/06/2023)

A deputada delegada de Cohesión Social, en aplicación da Resolución presidencial do 1 de agosto de 2019 (núm. de rexistro 2019014186) sobre delegación de atribucións da presidenta, e no uso das facultades que lle confire a normativa local vixente, ditou a Resolución presidencial número 2023004837 de 15 de xuño de 2023, pola que se resolve: Asinado dixitalmente na marxe
PUBLICACIÓN DEFINITIVA MODIFICACIÓN DE CRÉDITO- CRÉDITO EXTRAORDINARIO-SUPLEMENTO DE CRÉDITO Nº 53/2023
ADMINISTRACIÓN LOCAL — Municipal — Grove, O (Presupostos e cadros de persoal, 21/12/2023)

Aprobado definitivamente o expediente administrativo de modificación orzamentaria indicado, ao non presentarse ningunha reclamación no período de exposición ao público (15 días hábiles a partir da publicación no BOP da aprobación inicial), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da Lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. O que se fai público para xeral coñecemento e efectos. O Alcalde José Antonio Cacabelos Rico. (DOCUMENTO ASINADO ELECTRONICAMENTE)
NOMEAMENTO DE FUNCIONARIO DE CARREIRA, CATEGORÍA POLICÍA LOCAL
ADMINISTRACIÓN LOCAL — Municipal — Gondomar (Persoal, oposicións, 31/01/2023)

De conformidade co artigo 9 da Orde de 26 de julio de 2022 pola que se convoca proceso selectivo para o acceso e ingreso nos corpos da policía local de Galicia, escala básica, categoría de policía, turnos de acceso libre e concurso (DOG.153 DE 11.08.2022), o alcalde ditou a resolución núm: 2023-0084, con data 23.01.2023, pola que se resolveu nomear como persoal funcionario de carreira, pertencente á categoría da policía local, da escala básica, subescala servizos especiais, clase policía local, grupo C, subgrupo C1 e nivel 18 a Moneiba Khachane Serediuc con NIF ** **5 646-J. A toma de posesión efectuarase no prazo dun mes a partir da publicación do nomeamento no Boletín Oficial de Pontevedra. O que se fai público para xeral coñecemento e para os efectos oportunos. (Documento asinado electronicamente á marxe)
INFORMACIÓN PÚBLICA DA MEMORIA RELATIVA A XESTIÓN DA PISCINA MUNICIPAL CUBERTA "A BALEA". CONCELLO DE CANGAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 23/05/2023)

O Pleno do Concello de Cangas, na sesión ordinaria do 28 de abril de 2023, en relación a xestión da piscina municipal cuberta “A Balea”, adoptou o seguinte acordo: "PRIMEIRO. Tomar en consideración a Memoria relativa aos aspectos sociais, xurídicos, técnicos e económico-financeiros da piscina municipal cuberta pola que se propón que a forma de xestión da piscina municipal cuberta “A Balea” sexa a xestión directa mediante sociedade mercantil local con capital integramente público. SEGUNDO. Someter a Memoria a información pública por un prazo de trinta días naturais, anunciándose no Boletín Oficial da Provincia de Pontevedra e no taboleiro de edictos deste Concello, a efectos de que polos particulares e entidades se poidan formular as observacións que estimen pertinentes. Atoparase a disposición dos interesados na sede electrónica deste Concello." A memoria íntegra poderá consultarse na seguinte ligazón: https://cangas.sedelectronica. gal e no departamento de Secretaría, sito no segundo andar do edificio do Concello de Cangas, a efectos de que polos particulares e entidades se poidan formular as observacións que estimen pertinentes. A presentación de documentos ou escritos de alegacións deberá realizarse no Rexistro xeral do Concello ou na https://cangas.sedelectronica. gal.
CONCESIÓN SUBVENCIÓNS SOCIAIS 2023. CONCELLO DE TOMIÑO
ADMINISTRACIÓN LOCAL — Municipal — Tomiño (Subvencións e axudas, 31/05/2023)

A XGL do Concello de Tomiño, na súa sesion celebrada o dia 22 de maio de 2023 e tramitado o correspondente exepdiente acordoo e no seu caso denegó. a concesion das seguintes subvencions: O que se fai público para xeral coñecemento. TOMIÑO A ALCALDESA SANDRA SERIGNE SALIOU INES ALEXANDRA EGIARTE BOUCHAOUCH NA DATA QUE OBRA NA ORRESPONDENTE SINATURA ELECTRONICA
RELACIÓN DEFINITIVA DE PERSOAS ADMITIDAS E EXCLUIDAS PARA PRAZA DE ENCARGADO/A DE OBRAS E SERVIZOS BÁSICOS COMO PERSOAL LABORAL FIXO
ADMINISTRACIÓN LOCAL — Municipal — Vilaboa (Persoal, oposicións, 20/12/2023)

Á vista dos seguintes antecedentes: E examinada a documentación que a acompaña e de conformidade co establecido no artigo 20 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo, e o artigo 21.1. h), da Lei 7/1985, de 2 de abril, de Bases de Réxime Local, PRIMEIRO.— Aceptar as alegacións presentadas (documentación aportada pola persoa que inicialmente quedara excluída) SEGUNDO.— Aprobar a seguinte relación definitiva de aspirantes admitidos e excluídos: TERCEIRO.— Publicar esta resolución no boletión oficial da provincia e na sede electrónica deste Concello [ http://vilaboa.sedelectronica.es ]. CUARTO.— Convocar ao tribunal para a súa constitución o día 19/01/2023 ás 10:00 h. QUINTO.— Contra esta resolución que pon fin á vía administrativa poderá interpoñerse recurso potestativo de reposición ante o mesmo órgano que a ditou no prazo de un mes a contar dende o día seguinte ao da súa publicación (artigo 124.1 da Lei 39/2015, do 1 de outubro, do procedemento administrativo común das administracións públicas) ou ben o recurso contencioso administrativo ante o Xulgado do Contencioso Administrativo de Pontevedra no prazo de dous meses (artigo 46 da Lei 29/98 do 13 de xullo, reguladora da xurisdición contenciosoadministrativa). Todo isto sen prexuízo de que poida utilizar calquera outro recurso que estime conveniente.
COBRO PRAZA ABASTOS MARZO 2023
ADMINISTRACIÓN LOCAL — Municipal — Illa de Arousa, A (Recadación, 18/04/2023)

Mediante Resolución da Alcaldía 2023-0175, aprobouse a liquidación da taxa pola utilización das instalacións da praza de abastos correspondente ao mes de marzo do 2023, por un total de 377,60 € Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: — Reposición, perante a Alcaldía deste concello, no prazo de un mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. — Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose. — Calquera outro recurso que as persoas interesadas consideraren oportuno. Prazo de ingreso: o período voluntario de cobranza do tributo indicado será do día 01/05/2023 ao 30/06/2023, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará polo departamento de Recadación. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. As persoas contribuíntes poden domiciliar este pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde-presidente, (Documento asinado dixitalmente)
PADRÓN TAXA OCUPACIÓN SUBSOLO SOLO E VOO DA VÍA PÚBLICA 2023
ADMINISTRACIÓN LOCAL — Municipal — Guarda, A (Recadación, 13/09/2023)

A Presidencia desta Corporación, mediante resolución núm.2023-1370, 6 de setembro de 2023, aprobou o padrón da taxa por ocupación do subsolo, solo e voo da vía pública correspondente ó exercicio tributario 2023 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa por ocupación do subsolo, solo e voo da vía pública no Concello de A Guarda correspondente ó exercicio tributario 2023, será do día 15 de setembro ó día 30 de novembro de 2023, ámbalas dúas datas inclusive. A data de cargo en conta dos recibos domiciliados será o día 20 de outubro de 2023. O imposto deberá satisfacerse a través das seguintes entidades bancarias: ABANCA BANCO SANTANDER BBVA BANCO SABADELL CAIXABANK O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Roberto José Álvarez Carrero Documento asinado dixitalmente á marxe
CORRECCIÓN ERROS CADRO ANEXO I OFERTA DE EMPREGO PÚBLICO DE ESTABILIZACIÓN
ADMINISTRACIÓN LOCAL — Municipal — Cambados (Oferta de emprego público, 20/04/2023)

Mediante Resolución da Xunta de Goberno Local do pasado 05 de abril de 2023 adoptouse acordo de corrección de erros no cadro Anexo I da oferta de emprego público de estabilización aprobada mediante acordo da Xunta de Goberno Local de 12 de maio de 2022 que se reseña: Cambados (Asinado dixitalmente á marxe)
RESOLUCIÓN DO 19 DE XUÑO DE 2023, POLA QUE SE ACORDA REALIZAR O PAGAMENTO DOS XUROS POR EXPROPIACIÓN PARA A OBRA DE CLAVE: PO/16/105.06, NO CONCELLO DE SALCEDA DE CASELAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 27/06/2023)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Proxecto de construción de itinerario peonil e ciclista na PO-411, treito Parderrubias, puntos quilométricos 4+260-6+250 ”, de clave PO/16/105.06, no concello de Salceda de Caselas, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 19 de xuño de 2023. O xefe do Servizo Provincial de Pontevedra Maria Adelia Gallego Nicasio Butas
NOMEAMENTO DE PERSOAL FUNCIONARIO DE CARREIRA PARA OCUPAR TRES PRAZAS DE AUXILIAR TÉCNICO, INCLUÍDAS NA OEP EXTRAORDINARIA DO ANO 2022
ADMINISTRACIÓN LOCAL — Municipal — Poio (Persoal, oposicións, 09/05/2023)

A Xunta de Goberno Local, na sesión de data 25/04/2023, acordou o nomeamento como persoal funcionario de carreira para ocupar 3 prazas de Auxiliar Técnico, incluídas na OEP extraordinaria do ano 2022: - MARIA LUZ MOSTEIRO BERMÚDEZ, con DNI. ***1347** - ZHANG DI BELLO SAMPAÑO, con DNI.***1022** - RAUL FELIPE MORALEJA MEDIANO, con DNI. ***0092** O que se publica aos efectos de dar cumprimento ao establecido na lexislación reguladora do proceso selectivo. Asinado dixitalmente á marxe na data indicada O Alcalde Luciano Sobral Fernández
EDICTO TAXA SAF AGOSTO 2023
ADMINISTRACIÓN LOCAL — Municipal — Estrada, A (Recadación, 09/11/2023)

Mediante a R. A. 2023-1463 do 9/10/23, aprobouse a liquidación correspondentes á taxa polo servizo de axuda no fogar de AGOSTO 2023, por un total de 8.924,64 EUROS. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 9/10/23 ao 9/12/23, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde. (Documento asinado electronicamente na marxe)
EXPEDIENTE ADMINISTRATIVO 863. APROBACIÓN DEFINITIVA DA MODIFICACIÓN DE CRÉDITO Nº 39/2023 MEDIANTE SUPLEMENTO DE CRÉDITO 1/2023.
ADMINISTRACIÓN LOCAL — Municipal — Guarda, A (Presupostos e cadros de persoal, 12/05/2023)

Expediente: Modificación de crédito nº 39/2023 mediante suplemento de crédito nº 1/2023 (expediente administrativo 863/2023). Trámite: Anuncio aprobación definitiva. O Pleno do Concello, na sesión ordinaria celebrada o día 31 de marzo de 2023, aprobou inicialmente o expediente de modificación de crédito nº 39/2023 mediante suplemento de crédito nº 1/2023 por un importe de 148.755,34 euros, financiado con cargo a RLTGX, co seguinte detalle: Durante o período de exposición ao público (BOPPO nº 69 de 11/04/2023) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (R. D. Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (artigos 10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe
DH. A36.68333 CONCESIÓN DUN CAUDAL DE AUGA A RAMÓN MOIRE PÉREZ, NO CONCELLO DE VILA DE CRUCES (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 06/07/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 20 de xaneiro de 2023 e como resultado do expediente incoado para o efecto, outorgouse a Ramón Moire Pérez unha concesión de 605,75 m3 anuais de auga que procede dun pozo no lugar do Valado, na parroquia de Salgueiros (San Pedro), no concello de Vila de Cruces (Pontevedra), con destino a rega. Santiago de Compostela, 19 de xuño de 2023 O xefe do Servizo de Tramitación Técnico-Administrativa do Dominio Público Hidráulico Eulogio Francisco Faghiura Yñiguez
EDICTO DE DELEGACIÓN DAS FUNCIÓNS DA ALCALDÍA POR AUSENCIA
ADMINISTRACIÓN LOCAL — Municipal — Rodeiro (Outros documentos, notificacións e informacións públicas, 06/11/2023)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), e 47 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, a partires do día 31 do outubro do corrente inclusive e ata a miña reincorporación, substituirame nas funcións da Alcaldía deste Concello o primeiro tenente de alcalde Don Alberte Lamazares Casero. Rodeiro, 30 de outubro de 2023 O alcalde, (sinatura dixital) José Luís Camiñas Vázquez.
INICIO DO EXPEDIENTE DE INVESTIGACIÓN SOBRE O CAMIÑO QUE NACE APROXIMADAMENTE NO KM 0,560 DA ESTRADA PROVINCIAL EP.2903 – REDONDELA- CATAPEIXE E QUE CONTINÚA CARA O OESTE ATA REMATAR NA PARCELA CATASTRAL 36045A016006460000WL.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 12/07/2023)

Por resolución de Alcaldía de data 28 de xuño de 2023 acordouse o inicio do expediente de investigación sobre o camiño que nace aproximadamente no Km 0,560 da estrada provincial EP.2903 – Redondela- Catapeixe e que continúa cara o oeste ata rematar na parcela catastral 36045A016006460000WL. O expediente iníciase a efectos de determinar a súa inclusión no Inventario Municipal de Bens do Concello de Redondela, polo que de conformidade co disposto no artigo 49 do Regulamento de Bens das Entidades Locais aprobado por Real Decreto 1372/1986, de 13 de xuño, procédese á publicación deste acordo no Boletín Oficial da Provincia. Desde o día da data de devandita publicación, exporase, así mesmo, un exemplar do Anuncio do Boletín no Taboleiro de anuncios físico e electrónico do Concello de Redondela durante quince días hábiles. No prazo de un mes contado dende o día seguinte ó que deba darse por rematada a publicación dos anuncios no taboleiro da Corporación, poderán as persoas afectadas polo expediente de investigación alegar por escrito canto estimen conveniente ao seu dereito ante a Corporación, acompañando todos os documentos nos que funden as súas alegacións. Durante devandito prazo o expediente poderá ser examinado por calquera interesado nas dependencias municipais. Documento datado e asinado dixitalmente na marxe.
MODIFICACIÓN ARTIGO 29 DO ACORDO REGULADOR DO PERSOAL FUNCIONARIO DO CONCELLO DE POIO
ADMINISTRACIÓN LOCAL — Municipal — Poio (Ordenanzas e Regulamentos, 13/03/2023)

O Pleno da Corporación, en sesión ordinaria realizada con data 28 de febreiro de 2023, prestou aprobación á modificación inicial do Acordo Regulador do Persoal Funcionario do Concello de Poio, conforme á proposta de data dous de febreiro de 2023 da Comisión Paritaria Mixta solicitando a modificación do Acordo Regulador do Persoal Funcionario (artigo 29.2) que quedaría redactado co seguinte tenor: Aos funcionarios en comisión de servizos se lles reservará o seu posto de traballo e percibirán a totalidade das súas retribucións con cargo aos créditos incluídos nos programas en que figuren dotados os postos de traballo que realmente desempeñan. O que se somete a información pública mediante anuncio publicado no Boletín Oficial da Provincia, polo prazo de 30 días, para a presentación de reclamacións ou alegacións. No caso de non presentarse alegación ou reclamación ningunha dita modificación elevarase a definitiva, no caso de presentarse deberá de someterse novamente á consideración do Pleno para a súa resolución. Asinado dixitalmente á marxe na data indicada O Alcalde Luciano Sobral Fernández
APROBACIÓN DEFINITIVA DO EXPTE. DE MODIFICACIÓN DE CRÉDITOS NÚM.3/2023
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 13/11/2023)

En cumprimento do artigo 169.1, por remisión do art.177.2, do Real Decreto, do 5 de marzo, polo que se aproba o Texto Refundido da Lei reguladora das Facendas Locais, aprobado definitivamente o expediente de modificación de créditos núm.3/2023 do Orzamento en vigor, na modalidade de transferencia de crédito entre aplicacións de distintas áreas de gasto, que non afectan a altas e baixas de crédito de persoal, o que se publica aos efectos do artigo 169.1, por remisión do 179.4, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. Bembrive (Vigo), a data de sinatura dixital. A Alcaldesa-Pedánea.
EXPEDIENTE DE MODIFICACIÓN DE CRÉDITOS Nº 14/2023
ADMINISTRACIÓN LOCAL — Municipal — Moraña (Presupostos e cadros de persoal, 21/04/2023)

Aprobado inicialmente o expediente de modificación de créditos n.º 14/2023, por un importe de CENTO VINTE E DOUS MIL (122.000,00) euros, financiado con cargo ao remanente líquido de tesourería, por acordo do Pleno de data 14-04-2023, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición daspersoas interesadasna sede electrónica desta entidade [http://morana.sedelectronica. gal]. Se transcorrido o devandito prazo non se presentaron alegacións, considerarase aprobado definitivamente o devandito acordo. Moraña, 14 de abril de 2023 Alcalde José Cela Camiño
MODIFICACIÓN INVENTARIO DE CAMIÑOS PÚBLICOS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 20/02/2023)

O Pleno do Concello de Tomiño na sua sesion do 29 de decembro de 2022 acordo a modificacion do INVENTARIO DE CAMIÑOS exped 373/2021 acordando inicialmente a modificacion do trazado do camiño AMO-083 que figura inventario do ano 2010, prevalecendo o trazado que figura no inventario incorporado á PXOM coa Modificación Puntual nº 2 O expediente será sometida a INFORMACION PUBLICA abrindose un plazo dun mes dende a publicacion non BOPPO do presente edicto De producirse algunha alegacion será resolta por posterior acordo plenario A ALCALDESA SANDRA GONZALEZ ALVARE NA DATA QUE OBRA NA CORRESPONDENTE SINATURA ELECTRONICA
APROBACIÓN INICIAL EXP.432/2023 DE MODIFICACIÓN DO ORZAMENTO MEDIANTE CRÉDITO EXTRAORDINARIO FINANCIADO CON REMANENTE LIQUIDO DE TESOURERÍA
ADMINISTRACIÓN LOCAL — Municipal — Vila de Cruces (Presupostos e cadros de persoal, 26/05/2023)

O Pleno deste Concello, en sesión extraordinaria celebrada o día 18 de maio de 2023, acordou a aprobación inicial do expediente num.432/2023 de modificación do orzamento mediante crédito extraordinario financiado con remanente líquido de tesourería, por importe de 36.094,54 €. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio no Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. LUÍS JOAQUIN PEDRO DETRELL PINSACH.
APROBACIÓN INICIAL TRANSFERENCIA DE CRÉDITO
ADMINISTRACIÓN LOCAL — Municipal — Covelo (Presupostos e cadros de persoal, 15/11/2023)

Aprobado inicialmente polo Pleno da Corporación, en sesión celebrada o 10 novembro de 2023, o expediente de TRANSFERENCIA DE CRÉDITOS ENTRE APLICACIÓNS DE GASTOS DE DISTINTA ÁREA DE GASTO n.º 1361/2023, por importe de 16.000 euros, sométese a información pública polo prazo de quince días hábiles, a contar desde o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron alegacións, considerase aprobado definitivamente, segundo dispón o propio acordo de aprobación inicial. Covelo, na data que figura na marxe. O ALCALDE, Asdo. Juan Castillo Amigo.